Diari Oficial de la Generalitat Valenciana


Sumari del DOGV 5234, del 05-04-2006 (2006/3313)

RESOLUCIÓ de 21 de març de 2006, del director general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del Conveni específic per a l'any 2005 del Protocol General de col·laboració entre el Ministeri de Sanitat i Consum (Delegació del Govern per al Pla Nacional sobre Drogues) i la Comunitat Autònoma Valenciana (Conselleria de Sanitat).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5234

Data del DOGV
:   05-04-2006

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2006/3313


Data del document
:   21-03-2006

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Sanitat
    * cooperació administrativa
    * administració central
    * toxicomania

RESOLUCIÓ de 21 de març de 2006, del director general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del Conveni específic per a l'any 2005 del Protocol General de col·laboració entre el Ministeri de Sanitat i Consum (Delegació del Govern per al Pla Nacional sobre Drogues) i la Comunitat Autònoma Valenciana (Conselleria de Sanitat). [2006/3313]  
Subscrit, després de la tramitació prèvia reglamentària, entre el Ministeri de Sanitat i Consum i la Generalitat Valenciana, el 20 d'octubre de 2005, un Conveni específic per a l'any 2005 del Protocol General de col·laboració entre el Ministeri de Sanitat i Consum (Delegació del Govern per al Pla Nacional sobre Drogues) i la Comunitat Autònoma Valenciana (Conselleria de Sanitat), i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0053/2006, i que figura com a annex d'esta resolució.  
València, 21 de març de 2006.. El director general de Relacions amb les Corts i Secretariat del Govern: Antonio V. Peral Villar.  
CONVENI ESPECÍFIC PER A L'FZR 7027 DEL PROTOCOL GENERAL DE COL·LABORACIÓ ENTRE LA DELEGACIÓ DEL GOVERN PER AL PLA NACIONAL SOBRE DROGUES DEL MINISTERI DE SANITAT I CONSUM I LA CONSELLERIA DE SANITAT DE LA COMUNITAT VALENCIANA  
Madrid, 20 d'octubre de 2005  
Reunits  
D'una banda, Elena Salgado Méndez, ministra de Sanitat i Consum, nomenada pel Reial Decret 558/2004, de 17 d'abril (BOE de 18 d'abril), en representació del Govern de la Nació, fent ús de la competència delegada d'acord amb el que establix l'apartat 8 de l'Acord del Consell de Ministres de 2 de març de 1990, en la redacció donada per l'Acord d'este mateix òrgan de 3 de juliol de 1998, sobre competències per a establir convenis de col·laboració amb les comunitats autònomes (BOE de 16 de juliol de 1998), d'acord amb el que establix l'article 6 de la Llei 30/1992, de 26 de novembre.  
De l'altra banda, Vicente Rambla Momplet, conseller de Sanitat, fent ús de la competència atribuïda per la Llei 5/1983, de 30 de desembre, de Govern Valencià, el Decret 81/2003, de 27 de juny, del Consell de la Generalitat Valenciana, pel qual establix l'estructura orgànica de les conselleries de l'Administració de la Generalitat i el Decret 116/2003, d'11 de juliol, del Consell de la Generalitat Valenciana, pel qual aprova el Reglament Orgànic i Funcional de la Conselleria de Sanitat, i l'article 54.bis del Text Refós de la Llei de la Hisenda Pública de la Generalitat Valenciana.  
Exposen  
El Ministeri de l'Interior i la Conselleria de Sanitat de la Comunitat Valenciana van subscriure un Protocol General de Col·laboració, de data 20 de setembre de 1999, en matèria de drogodependències, que establix que els programes en què es concrete la col·laboració entre la Mesa de Coordinació d'Adjudicacions i la Conselleria de Sanitat de la Comunitat Valenciana en este Protocol general s'establiran en un conveni específic anual. Per tot això,  
Acorden  
Primer. L'actuació de la Conselleria de Sanitat de la Comunitat Valenciana l'any 2005 es concretarà en el desplegament dels programes següents:  
. 3 unitats de valoració i suport al drogodependent en jutjats i comissaria en les províncies d'Alacant, Castelló i València: 245.450,00 €  
. Drogodependències i mitjans de comunicació social: 100.000,00 €  
. Evolució de l'accessibilitat, adherència i necessitats de tractament en dones drogodependents. Programa de tractament específic a dones dependents de l'alcohol: 125.000,00 €  
Segon. La Delegació del Govern per al Pla Nacional sobre Drogues finançarà la realització d'estos programes, segons la resolució de la Mesa de Coordinació d'Adjudicacions de 7 de juliol de 2005, amb un total de 470.450,00 euros a càrrec del concepte 00.98.445T.850, que amb este fi ha sigut dotat amb crèdits provinents del fons de béns decomissats per tràfic de drogues i altres delictes relacionats. L'abonament dels fons es realitzarà després de la signatura d'este conveni.  
Tercer. Durant el primer trimestre del pròxim exercici, la Conselleria de Sanitat de la Comunitat Valenciana enviarà a la Mesa de Coordinació d'Adjudicacions un informe final i d'avaluació del desplegament dels programes i una certificació molt detallada de les despeses efectuades en l'execució dels programes.  
Quart. La vigència d'este conveni s'estén des del dia de la signatura fins al 31 de desembre de 2005.  
Cinqué. En el desplegament i l'aplicació d'este conveni cal ajustar-se al que establix el Protocol General de Col·laboració subscrit per ambdues parts, i si les despeses realitzades són menors que la quantitat subvencionada, el romanent serà reemborsat al Tresor Públic.  
Sisé. Este conveni queda exclòs de l'aplicació del Text Refós de la Llei de Contractes de les Administracions Públiques, a l'empara del que disposa l'article 3.1.c. del Reial Decret Legislatiu 2/2000, de 16 de juny. S'apliquen els principis de la llei esmentada per a resoldre els dubtes i llacunes que es presenten.  
Les controvèrsies que sorgisquen seran de la competència de la jurisdicció contenciosa administrativa.  
Per a la constància adequada del que s'ha acordat, se signa en doble exemplar al lloc i en la data indicats dalt.  
El conseller de Sanitat de la Comunitat Valenciana: Vicente Rambla Momplet  
La ministra de Sanitat i Consum: Elena Salgado Méndez